Horoscope Astrology for Lovers, Libra - Astrodienst Guest user u1362218359
25-Apr-2017, 05:30 UT/GMT Oktober | 2015 | rondomtaliedraai
Posted on Oktober 30, 2015 by rondomtaliedraai
Eish, kan jy nou glo Ek sukkel om my TV lisensie te betaal. So asof enige iemand in hierdie land dit kan bekostig om geld te verloor met ‘n webwerf wat verbruikersonvriendelik is? Goed, dis deels my eie fout, want ek wou die woonadres verander na ‘n plek wat nie ‘n straatnommer het nie, maar nogtans!
Dankie vir jou deelneem/ inloer. Hoop jy het ‘n lekker naweek. *fluister* – dis ‘n moeilike een die week.
Posted on Oktober 28, 2015 by rondomtaliedraai
Ontwikkelaars van aftree-oorde moet beslis spesiale mense wees. Hulle moet ouer mense en hulle behoeftes ken en indien nie, kan hulle gerus bietjie oplees oor belangstellings en veranderinge. Die tye wat mense hulle dae in sitkamers sit en niksdoen, of sit en kerm en kla oor alles wat fout is in die lewe is dalk vir altyd verby. Goed, toegegee daar is wel mense wat heeldag sit en niks doen, maar dan is daar die wat met hulle rekenaars borduurmasjiene en veral bokse en bokse boeke ingetrek het.
Die lekkerte is dat boeke uitgeruil word en jy het elke keer iets nuuts om te lees. Dis nou waar die ontwikkelaars ‘n ernstige toets hier op ons Landgoed gedop het. Die beligting is is met een woord treurig. Hulle het ruim voorsiening gemaak vir kaste in die kamers en die ligte is net voor die kaste en ek wonder of hulle dink ons lees nie In die sitkamer is daar twee klein liggies op plekke waar mens nie regtig sal sit en lees nie. So dwing hulle ons om skemerlampe (wat altyd weerkaats in die TV) of om bykomende ligte te laat aanbring. Vanmiddag het ek juis dit laat doen. Nou sal ek darem saans beter kan sien.
Soms kry ek egter ook skaam dat ek so kla … daar is mense wat nie eers elektrisiteit het nie!
Miskien moet ons maar net op ons tande kners en glimlag?
Posted on Oktober 25, 2015 by rondomtaliedraai
Die muse sluip bietjie verby die Landgoed in die laaste tyd en daarom is ek maar stillerig. Ek lees ook min, maar belowe om op te vang as ek ‘n paar dinge uitgesorteer het. Hoop jy het ‘n mooi Sondag!
Hoop daar is iets by die kopies wat jy interessant, grappig of selfs mooi sal vind. Onthou mens hoef nie iets nodig te hê om hier te ‘KOOP’ nie. Ek was die week by ‘n kunsuitstalling vir die eerste keer in ‘n baie lang tyd en was so verras – almal plaaslike kunstenaars en ek het weereens besef mens hoef nie iets te koop om dit te geniet nie. Kuns hoef ook nie vir almal ‘mooi’ te wees nie … as dit vir jou as mens aanspreek, het dit klaar jou lewe verryk!
Sterkte vir almal wat eksamen skryf. Pas jouself op en weet ek sal altyd trots wees op jou!
Posted on Oktober 20, 2015 by rondomtaliedraai
Ek deel graag nog nog ‘n paar feite … sommige twyfelagtig maar nou ja.
Die sal ek graag wil beleef? Sien vanoggend ‘n polsrekenaartjie wat jou arm vir ‘n skerm gebruik Ongelooflik!
Hulle het beslis nog nie in Limpopo uitgebroei nie. Tog interessant dat mens vas kan slaap maar met die eers swiiiiiiiw van die muskiet is jy wawyd wakker!
Ek glo dit nogal … die probleem is net as hulle verslaaf raak aan die speletjie het hulle nie tyd om te leer nie.
Neeee ek weet darem nie so mooi nie!
Lieg bly lieg!
Posted on Oktober 18, 2015 by rondomtaliedraai
Dis ‘n heerlike Sondag hier vandag. Na die versengende hitte is dit ‘n normale lentedag en mens is baie dankbaar want die warmte maak mens regtig lam.
Dankie vir die inloer. Ek hoop daar is ietsie waarin jy sou belangstel of tenminste dat jy ten minste hier weg sal gaan met ‘n glimlag.
Posted on Oktober 16, 2015 by rondomtaliedraai
O toggie, ek wonder darem wat gaan met die rugby die naweek gebeur. Ek het so spannetjie op die kantlyn maar hulle vaar glad nie goed nie. Ek is nie vir ‘n Liga genooi nie, maar dit gee mens kans om so in die middel rond te ploeter.
Dankie vir die deelneem/ inloer. Hoop dit ‘n lekker naweek … net soos jy daarvan hou.
Ek wonder maar net …
Posted on Oktober 12, 2015 by rondomtaliedraai
As dit die laaste termyn van die huidige president is, waar gaan hy na die termyn woon? – of waar gaan die nuwe president woon? Ek wil net weet of ek moet begin spaar vir genoeg belasting vir die nuwe woning?